5.3. Valsts budžeta izdevumi

**Valsts budžeta izdevumi** 2019.gadā plānoti 9 391,5 milj. *euro* apmērā. Izdevumu palielinājums, salīdzinot ar 2018.gada plānu, ir 4,9% jeb 437,3 milj. *euro*.

***5.2.att. Valsts budžeta izdevumi atbilstoši funkcionālajām kategorijām no 2018. līdz 2021.gadam, milj. euro***

*Saskaņā ar izdevumu klasifikāciju atbilstoši funkcionālajām kategorijām* 2019.gadā no kopējiem valsts budžeta izdevumiem novirzīti:

*veselībai* 1 138,6 milj. *euro* jeb 12,1%, kas salīdzinājumā ar 2018.gadā plānoto ir par 147,7 milj. *euro* jeb 14,9% vairāk. Palielinājums galvenokārt saistīts ar papildu finansējuma piešķiršanu veselības aprūpes darbinieku darba samaksas paaugstināšanai, kā arī saskaņā ar precizēto IKP prognozi palielināto finansējumu veselības aprūpes sistēmas reformas ieviešanai atbilstoši Eiropas komisijas pieļautajai deficīta atkāpei, kā arī palielināto finansējumu atbilstoši valsts pamatbudžetā plānotajiem ieņēmumiem no VSAOI sadales veselības aprūpes finansēšanai.

*sociālajai aizsardzībai* 3 285,0 milj. *euro* jeb 35,0%, kas salīdzinājumā ar 2018.gadā plānoto ir par 143,4 milj. *euro* vairāk. Palielinājums galvenokārt saistīts ar vecuma pensijas un pabalstu vidējo apmēru mēnesī prognozēto palielināšanos, pensiju, tai skaitā piemaksas pie vecuma un invaliditātes pensijām par vienu apdrošināšanas stāža gadu, kas uzkrāts līdz 1995.gada 31.decembrim, indeksāciju, īpašas kopšanas pabalsta palielināšanu bērniem ar invaliditāti un personām ar I invaliditātes grupu, kurām invaliditātes cēlonis ir “slimība no bērnības”, bērna adopcijas pabalsta ieviešanu par adoptētu bērnu līdz 18 gadu vecumam, pabalsta mirušā pensionāra laulātajam palielināšanusaistībā ar izmaiņām pabalsta piešķiršanas periodā un pabalsta aprēķinā, kā arī ilgstošās sociālās aprūpes iestāžu pakalpojumu kvalitātes uzlabošanu;

*aizsardzībai* 632,6 milj. *euro* jeb 6,7%, kas salīdzinājumā ar 2018.gadā plānoto ir par 57,8 milj. *euro* jeb 10,1% vairāk. Palielinājums nodrošina Aizsardzības ministrijai budžeta izdevumus 2019.gadā 2,0% apmērā no IKP.

*vispārējiem valdības dienestiem* 1 342,0 milj. *euro* jeb14,3%, kas salīdzinājumā ar 2018.gadā plānoto ir par 151,3 milj. *euro* jeb 12,7% vairāk. Izdevumu pieaugums galvenokārt saistīts ar to, ka būtiski palielinājušies izdevumi Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem nozaru ministriju budžetos apstiprinātiem un jau uzsāktiem projektiem, kas 2018.gadā sākotnēji bija plānots budžeta resora “74.Gadskārtējā valsts budžeta izpildes procesā pārdalāmais finansējums” (turpmāk – budžeta 74.resors) 80.00.00 programmā “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00 programma) un budžeta izpildes procesā pārdalīts uz nozaru ministriju budžetiem. Atbilstoši Saeimā otrajā lasijumā atbalstītajiem priekšlikumiem 7,1 milj. *euro* plānoti valsts nozīmes reformas ieviešanai;

*izglītībai* 799,2 milj. *euro* jeb 8,5%, kas salīdzinājumā ar 2018.gadā plānoto ir par 42,8 milj. *euro* jeb 5,7% vairāk. Paredzēts papildu finansējums lai nodrošinātu pedagogu minimālās algas likmes palielināšanu līdz 710 *euro.* Ir palielinājušies izdevumi Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem izglītības jomā;

*sabiedriskai kārtībai un drošībai* 630,1 milj. *euro* jeb 6,7%, kas salīdzinājumā ar 2018.gadā plānoto ir par 59,0 milj. *euro* jeb 10,3% vairāk. Palielinājums galvenokārt saistīts ar papildus piešķirto finansējumu izdienas pabalsta izmaksai pēc katriem pieciem nepārtrauktas izdienas gadiem Iekšlietu ministrijas amatpersonām ar speciālajām dienesta pakāpēm saskaņā ar Valsts un pašvaldību institūciju amatpersonu un darbinieku atlīdzības likuma 25.panta ceturtajā daļā noteikto, tiesnešu un prokuroru atalgojuma palielināšanai saskaņā ar grozījumiem Valsts un pašvaldību institūciju amatpersonu un darbinieku atlīdzības likumā, kā arī valsts garantēto uzturlīdzekļu izmaksu nodrošināšanai no Uzturlīdzekļu garantiju fonda;

*ekonomiskai darbībai* 1 345,4 milj. *euro* jeb 14,3%, kas salīdzinājumā ar 2018.gadā plānoto ir par 129,9 milj. *euro* jeb 8,8% mazāk, kas galvenokārt saistīts ar to, ka būtiski samazinājies finansējums budžeta 74.resora 80.00.00 programmā, jo finansējums apstiprinātiem un jau uzsāktiem projektiem ir ieplānots attiecīgu nozaru ministriju budžetos;

*vides aizsardzībai* 48,0 milj. *euro* jeb 0,5%, kas salīdzinājumā ar 2018.gadā plānoto ir par 3,8 milj. *euro* jeb 7,4% mazāk;

*teritoriju un mājokļu apsaimniekošanai* 12,0 milj. *euro* jeb 0,1%;

*atpūtai, kultūrai un reliģijai* 158,6 milj. *euro* jeb 1,7%, kas salīdzinājumā ar 2018.gadā plānoto ir par 30,1 milj. *euro* jeb 15,9% mazāk, kas galvenokārt saistīts ar to, ka samazināts finansējums sporta būvēm, kā arī kultūras projektiem un pasākumiem, kuriem 2018.gadā bija piešķirts papildu finansējums Latvijas Valsts Simtgades programmas ietvaros.

*Saskaņā ar izdevumu klasifikāciju atbilstoši ekonomiskajām kategorijām* valsts budžeta izdevumu finansēšanai 2019.gadā 1 189,9 milj. *euro* jeb 12,7% no kopējiem izdevumiem paredzēts novirzīt *atlīdzībai*. Salīdzinot ar 2018.gadu izdevumi atlīdzībai palielinās par 10,5% jeb 113,2 milj. *euro*. Finansējums palielināts Aizsardzības ministrijai starptautisko operāciju un Nacionālo bruņoto spēku personālsastāva centralizētajam atalgojumam. Izdevumi atlīdzībai palielināti veselības aprūpes darbinieku (veselības, tieslietu, izglītības, iekšlietu un labklājības nozares jomā strādājošiem) darba samaksas paaugstināšanai. Bez tam, papildu finansējums atlīdzībai paredzēts pabalstiem par izdienas gadiem iekšlietu un tieslietu jomas darbiniekiem ar speciālajām dienesta pakāpēm, tiesnešu un prokuroru darba samaksas palielināšanai, valsts sociālo aprūpes centru darbinieku darba samaksas palielināšanai, Valsts kontroles kapacitātes stiprināšanai publiskā sektora revīziju attīstībai u.c.

Izdevumi *precēm un pakalpojumiem* 2019.gadā paredzēti 768,2 milj. *euro* jeb 8,2% no kopējiem izdevumiem. Salīdzinot ar 2018.gadu izdevumi precēm un pakalpojumiem samazināti par 11,9% jeb 103,5 milj. *euro*. Samazinājums galvenokārt saistīts ar pieņemtajiem grozījumiem budžeta izdevumu klasifikācijā atbilstoši ekonomiskajām kategorijām, veicot precizējumus speciālā militārā inventāra uzskaitē Aizsardzības ministrijas budžetā no precēm un pakalpojumiem uz kapitālajiem izdevumiem.

*Procentu izdevumiem* 2019.gadā paredzēti 224,4 milj. *euro*. Salīdzinot ar 2018.gadu, to apjoms samazināts par 10,7 milj. *euro* jeb 4,5%. Procenta izdevumi samazināti, ņemot vērā faktiski uzņemtās valsts parāda saistības un bāzes aizņemšanās scenāriju.

*Subsīdijām un dotācijām* 2019.gadā paredzēti 2 085,7 milj. *euro* jeb 22,2% no kopējiem izdevumiem. Salīdzinot ar 2018.gadu, to apjoms samazināts par 79,9 milj. *euro* jeb 3,7%. Samazinājums galvenokārt saistīts ar to, ka samazināts finansējums budžeta 74.resora 80.00.00 programmā, jo finansējums apstiprinātiem un jau uzsāktiem projektiem ir ieplānots attiecīgu nozaru ministriju budžetos. Savukārt, valsts pamatfunkciju īstenošanai paredzētais finansējums palielinās saistībā ar papildu finansējuma piešķiršanu veselības aprūpes sistēmas reformas ieviešanai, kā arī veselības aprūpes darbinieku darba samaksas paaugstināšanai, bet samazinās finansējums elektroenerģijas lietotāju atbalstam.

*Sociālajiem pabalstiem* 2019.gadā paredzēti 3 170,5 milj. *euro* jeb 33,8% no kopējiem izdevumiem. Salīdzinot ar 2018.gadu, to apjoms palielinājies par 133,1 milj. *euro* jeb 4,4%. Palielinājums galvenokārt saistīts ar vecuma pensijas un pabalstu vidējo apmēru mēnesī prognozēto palielināšanos, pensiju, tai skaitā piemaksas pie vecuma un invaliditātes pensijām par vienu apdrošināšanas stāža gadu, kas uzkrāts līdz 1995.gada 31.decembrim, indeksāciju, īpašas kopšanas pabalsta palielināšanu bērniem ar invaliditāti un personām ar I invaliditātes grupu, kurām invaliditātes cēlonis ir “slimība no bērnības”, bērna adopcijas pabalsta ieviešanu par adoptētu bērnu līdz 18 gadu vecumam, pabalsta mirušā pensionāra laulātajam palielināšanu saistībā ar izmaiņām pabalsta piešķiršanas periodā un pabalsta aprēķinā, apbedīšanas pabalsta palielināšanu, iekļaujot tajā arī piemaksu pie pensijas par apdrošināšanas stāžu, kas uzkrāts līdz 1995.gada 31.decembrim.

*Kārtējie maksājumi Eiropas Savienības budžetā un izdevumi starptautiskajai sadarbībai* 2019.gadā plānoti 320,1 milj. *euro* apmērā jeb 3,4% no kopējiem izdevumiem. Salīdzinot ar 2018.gadu, to apjoms palielināts par 0,8% jeb 2,7 milj. *euro*. Tajā skaitā kārtējie maksājumi Eiropas Savienības budžetā salīdzinājumā ar 2018.gadu samazināti par 9,8 milj. *euro* atbilstoši precizētajām prognozēm, bet izdevumi starptautiskajai sadarbībai palielināti par 12,4 milj. *euro*.

*Transfetiem viena budžeta ietvaros un uzturēšanas izdevumu* *transfertiem starp budžeta veidiem* paredzēti 915,0 milj. *euro*. Salīdzinot ar 2018.gadu, to apjoms palielināts par 106,9 milj. *euro* jeb 13,2%. Tajā skaitā paredzēta kompensācija pašvaldībām, lai nodrošinātu sabalansētu resursu pieejamību visos valdības līmeņos, nodrošinot, ka pašvaldību budžetos ieskaitāmā iedzīvotāju ienākuma nodokļa ieņēmumi kopā ar speciālo dotāciju 86,5 milj. *euro* apmērā nav mazāki kā 1,47 miljardu *euro* atbilstoši noteiktajam sadalījumam pa pašvaldībām no 2019.gada 1.janvāra. Bez tam, saistībā ar pieņemtajiem grozījumiem budžeta izdevumu klasifikācijā atbilstoši ekonomiskajām kategorijām veiktas izmaiņas uzturēšanas izdevumu transfertu starp budžeta veidiem apakškodos, lai atvieglotu transferta kodu piemērošanu budžetu savstarpējos pārskaitījumos.

*Kapitālajiem izdevumiem* 2019.gadā paredzēti 717,7 milj. *euro* jeb 7,6% no kopējiem izdevumiem. Salīdzinot ar 2018.gadu, tie palielināti par 275,4 milj. *euro* jeb 62,3%. Palielinājums galvenokārt saistīts ar nozaru ministriju budžetos plānotajiem izdevumiem apstiprinātiem un uzsāktiem Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem, kā arī ar pieņemtajiem grozījumiem budžeta izdevumu klasifikācijā atbilstoši ekonomiskajām kategorijām, veicot precizējumus speciālā militārā inventāra uzskaitē u.c.

***5.3.att. Valsts budžeta izdevumi atbilstoši ekonomiskajām kategorijām no 2018. līdz 2021.gadam, milj. euro***

**I. Valsts pamatbudžeta un speciālā budžeta izdevumu kopsavilkums**

Valsts budžets sastāv no **pamatbudžeta** un **speciālā budžeta**.

Lai nodrošinātu sabiedrībai uzskatāmu priekštatu par to, kādi resursi ir iesaistīti valsts pamatfunkciju īstenošanā un kādi Eiropas Savienības un citu ārvalstu politiku instrumentu pasākumu ieviešanā, visi gadskārtējā valsts budžeta izdevumi tiek nodalīti šādās sadaļās:

* valsts pamatfunkciju īstenošana;
* Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošana.

**Valsts pamatbudžeta izdevumi** 2019.gadā plānoti 6 824,8 milj. *euro* apmērā. Izdevumu palielinājums, salīdzinot ar 2018.gada plānu, ir 5,2% jeb 335,5 milj. *euro*.

Valsts pamatfunkciju īstenošanai 2019.gadā paredzēts finansējums 5 453,0 milj. *euro* apmērā jeb 79,9% no kopējiem valsts pamabudžeta izdevumiem.

Eiropas Savienības politiku instrumentu un pārējās ārvalstu finanšu palīdzības finansēto un līdzfinansēto projektu un pasākumu īstenošanai 2019.gadā paredzēts finansējums 1 371,8 milj. *euro* apmērā jeb 20,1% no kopējiem valsts pamatbudžeta izdevumiem. Apstiprinātajiem projektiem un pasākumiem finansējums 1 342,7 milj. *euro* apmērā paredzēts ministriju un citu centrālo valsts iestāžu budžetos, bet projektiem, kuri vēl tiks apstiprināti, finansējums 29,1 milj. *euro* apmērā ieplānots budžeta 74.resora 80.00.00 programmā.

7093,0

7296,3

6 130,3

***5.4.att. Valsts pamatbudžeta izdevumi no 2018. līdz 2021.gadam, milj. euro***

2019.gada budžetā paredzēts finansējums **ES politiku instrumentu un pārējās ārvalstu finanšu palīdzības finansējuma un līdzfi­nansējuma nodrošināšanai**:

 *euro*

|  |  |
| --- | --- |
| **ES politiku instruments, pārējā ārvalstu finanšu palīdzība** | **2019.gada plāns** |
| **Pamatbudžetā – kopā** | **1 371 828 868** |
| *tajā skaitā* |   |
| **Ministriju un citu centrālo valsts iestāžu budžetos ieplānotais finansējums sadalījumā pa ES politiku instrumentiem un pārējo ārvalstu finanšu palīdzību** | **1 342 672 457** |
| Eiropas transporta, telekomunikāciju un enerģijas infrastruktūras tīkli un Eiropas infrastruktūras savienošanas instruments | 32 473 888 |
| Kohēzijas fonds (2014-2020) | 108 982 362 |
| Eiropas Reģionālās attīstības fonds (2014-2020) | 381 498 443 |
| Eiropas Sociālais fonds (2014-2020) | 113 844 172 |
| Eiropas Lauksaimniecības garantiju fonds (2014-2020) | 302 556 110 |
| Eiropas Lauksaimniecības fonds lauku attīstībai (2014-2020) | 198 425 220 |
| Eiropas Zivsaimniecības fonds (EZF) un Eiropas Jūrlietu un zivsaimniecības fonds (EJZF) (2014-2020) | 34 473 033 |
| Eiropas Kopienas iniciatīvas | 8 108 389 |
| 3.mērķis "Eiropas teritoriālā sadarbība" | 59 185 465 |
| Citi Eiropas Savienības politiku instrumenti | 93 648 619 |
| Eiropas Ekonomikas zonas un Norvēģijas finanšu instrumentu finansētie projekti | 1 516 075 |
| Citi ārvalstu finanšu palīdzības līdzfinansētie projekti | 7 960 681 |
| **Budžeta resora „74.Gadskārtējā valsts budžeta izpildes procesā pārdalāmais finansējums” programmā 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” plānotais finansējums** | **29 156 411** |

**Valsts speciālā budžeta** **izdevumi** 2019.gadam plānoti 2 765,7 milj. *euro* apmērā, kas, salīdzinot ar 2018.gada plānu, veido palielinājumu par 4,3% jeb 114,5 milj. *euro*.

*apakšprogrammas līmenī tiek izslēgti savstarpējie transferti*

***5.5.att. Valsts speciālā budžeta izdevumi no 2018. līdz 2021.gadam, milj. euro***

**II. Papildu finansējums nozaru (t.sk. starpnozaru) prioritārajiem pasākumiem**

**2019.gadā valsts budžeta prioritārajiem pasākumiem atbalstīts finansējums 29 246 880 *euro*** apmērā.

***5.1.tabula. Prioritārajiem pasākumiem papildu piešķirtais finansējums 2019.gadam, euro***

|  |  |  |  |
| --- | --- | --- | --- |
| **Prioritāra pasākuma nosaukums** | **2019.gadā** | **Ietekme uz 2020.gada bāzi1** | **Ietekme uz 2021.gada bāzi1** |
| **Kopā (visi prioritārie pasākumi):** | **29 246 880** | **22 477 963** | **22 771 388** |
| **11.Ārlietu ministrija kopā:** | **1 311 920** | **0** | **0** |
| Latvijas prezidentūrai BJVP (no 2018.g. vidus - 2019.g. vidum) un BMP (2019.gadā) | 110 500 |   |   |
| Pakalpojumu pieejamības ārvalstu pilsoņiem – vīzu pieteicējiem vēstniecībā Indijā nodrošināšana  | 139 500 |   |   |
| Latvijas diplomātiskā un konsulārā dienesta stiprināšana Latvijas drošības un ekonomisko pamatinterešu aizstāvībai  | 250 000 |   |   |
| Informācijas un komunikāciju tehnoloģiju funkcionalitātes nodrošināšana pieaugošo kiberdraudu apstākļos un konsulāro pakalpojumu sniegšanai  | 254 000 |   |   |
| Neatliekami pasākumi Latvijas Republikas diplomātisko un konsulāro pārstāvniecību telpu, drošības sistēmu un materiāltehniskajam nodrošinājumam krīzes situāciju novēršanai | 452 920  |  |   |
| Baltijas Mediju izcilības centra darbības nodrošināšanai | 50 000 |   |   |
| Latvijas Ārpolitikas institūta darbības nodrošināšana | 55 000 |  |  |
| **14.Iekšlietu ministrija kopā:** | **362 768** | **344 005** | **344 005** |
| 1991.gada barikāžu dalībnieka statusu apliecinošu apliecību izsniegšana un reģistrācija | 72 936 |   |   |
| Valsts drošības dienesta darbības prioritāro jomu stiprināšana | 289 832 | 344 005 | 344 005 |
| **15.Izglītības un zinātnes ministrija kopā:** | **938 151** | **0** | **0** |
| Nodrošināt atbalsta mehānismu jaunatnes organizācijām un paredzēt papildus valsts budžeta finansējumu to darbības nodrošināšanai | 185 168 |   |   |
| Papildus finansējums individuālo sporta veidu olimpisko un paralimpisko sportistu sagatavošanai (gatavošanās programma 2020.gada Vasaras Olimpiskajām un Paralimpiskajām spēlēm Tokijā) | 400 000 |  |  |
| Zinātnes bāzes finansējuma palielināšana, nodrošinot zinātnisko institūciju darbības starptautisko novērtējumu | 352 983 |   |   |
| **16.Zemkopības ministrija kopā:** | **207 723** | **0** | **0** |
| Publisko ūdenstilpju ihtiofaunas struktūras pilnveidošana, resursu papildināšanas un zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība | 207 723 |   |   |
| **18.Labklājības ministrija kopā:** | **8 598 013** | **13 789 368** | **13 921 368** |
| Ilgstošās sociālās aprūpes pakalpojuma kvalitātes uzlabošana | 4 812 988 | 6 417 318 | 6 417 318 |
| Adopcijas atbalsta pilnveidošana | 927 225 | 1 854 450 | 1 854 450 |
| Atbalsts nevalstiskajām organizācijām | 165 000 |   |   |
| Īpašas kopšanas pabalsta bērniem un pieaugušajiem ar invaliditāti no bērnības pilnveidošana | 2 692 800 | 5 517 600 | 5 649 600 |
| **19.Tieslietu ministrija kopā:** | **500 000** | **0** | **0** |
| Justīcijas institūciju funkciju un procesu izvērtējums, t.sk.  izmeklēšanas institūta reformēšanas iespēju izpēte | 500 000 |   |   |
| **21.Vides aizsardzības un reģionālās attīstības ministrija kopā:** | **990 070** | **0** | **0** |
| Administratīvi teritoriālās reformas īstenošanai | 500 000 |   |   |
| Aktivitāte "Lielā talka" | 40 000 |   |   |
| Ģimenei draudzīga pašvaldība | 450 070 |  |  |
| **22.Kultūras ministrija kopā:** | **168 077** | **169 876** | **35 858** |
| LPSR VDK dokumentu publicēšanai, lai veicinātu sabiedrības spējas atpazīt Latvijas okupācijas periodā valdījušā totalitārisma režīma sekas un tās pārvarētu, nosodītu noziegumus pret cilvēci, veicinātu demokrātiskas valsts un sabiedrības attīstību | 168 077 | 169 876 | 35 858 |
| **29.Veselības ministrija kopā:** | **3 000 000** | **0** | **0** |
| Medikamentu pieejamība reto slimību pacientiem | 3 000 000 |   |   |
| **24. Valsts kontrole kopā:** | **329 928** | **172 663** | **172 663** |
| Valsts kontroles kapacitātes stiprināšana publiskā sektora revīziju attīstībai | 329 928 | 172 663 | 172 663 |
| **19. Tieslietu ministrija (SAB) kopā:** | **1 024 159** | **655 666** | **655 666** |
| Satversmes aizsardzības biroja darbības nodrošināšana (klasificēta informācija) | 1 024 159 | 655 666 | 655 666 |
| **30. Satversmes tiesa kopā:** | **351 257** | **43 983** | **43 983** |
| Telpu remontdarbi un aprīkojuma iegāde | 265 504 |   |   |
| Satversmes tiesas darbības nodrošināšanai nepieciešamo pakalpojumu sadārdzinājums | 56 737 |   |   |
| Satversmes tiesas administratīvā bloka stiprināšana | 29 016 | 43 983 | 43 983 |
| **05. Tiesībsarga birojs kopā:** | **37 103** | **0** | **0** |
| Fizisko personu datu aizsardzība | 9 003 |   |   |
| Vides pieejamības risinājums | 28 100 |   |   |
| **32. Prokuratūra kopā:** | **285 534** | **0** | **0** |
| Prokuratūras informācijas tehnoloģiju infrastruktūras uzturēšana un nepieciešamā drošības līmeņa nodrošināšana  | 202 399 |   |   |
| Materiāltehniskais nodrošinājums Prokuratūrai noteikto funkciju izpildei  | 32 026 |   |   |
| Prokuratūras drošības sistēmu un to tehnisko risinājumu atjaunošana Nacionālās drošības koncepcijā izvirzīto Latvijas prioritāšu īstenošanas veicināšanai un normatīvo aktu prasību drošības jautājumos ievērošanai | 51 109 |  |  |
| **47. Radio un Televīzija kopā:** | **765 196** | **0** | **0** |
| Programmu izlaides kompleksa (PIK) nomaiņa, nodrošinot LTV apraidi HD formātā | 10 000 |   |   |
| Latvijas Radio drošības pasākumu īstenošana un apsardzes nodrošināšana  | 147 000 |   |   |
| Satura veidošana un programmu attīstība komerciālajos elektroniskajos plašsaziņas līdzekļos | 200 000 |   |   |
| Finansējums informatīvajā ziņojumā "Aktuālie informatīvās telpas drošības pasākumi" iekļauto pasākumu īstenošanai (t.sk. Mākoņtehnoloģiju pakalpojums) | 25 000 |   |   |
| Nacionālās identitātes, pilsoniskās sabiedrības un integrācijas politikas īstenošanas plāna 2019.-2020. gadam nodrošināšana (t.sk. atbalsts LR sabiedrības saliedēšanas un nacionālās identitātes stiprināšanai) | 191 047 |  |  |
| Nacionālās identitātes, pilsoniskās sabiedrības un integrācijas politikas īstenošanas plāna 2019.-2020. gadam nodrošināšana (t.sk. atbalsts LTV sabiedrības saliedēšanas un nacionālās identitātes stiprināšanai) | 121 005 |  |  |
| Nacionālās identitātes, pilsoniskās sabiedrības un integrācijas politikas īstenošanas plāna 2019.-2020. gadam nodrošināšana (t.sk. atbalsts Latgales reģionālajiem un vietējiem komerciālajiem elektroniskajiem plašsaziņas līdzekļiem) | 71 144 |  |  |
| **Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laika periodam līdz 2019.gada 31.decembrim īstenošana kopā:** | **7 238 684** | **4 437 819** | **4 437 819** |
| Finanšu ministrija | 2 774 547 | 2 040 286 | 2 040 286 |
| Iekšlietu ministrija | 3 787 154 | 1 853 140 | 1 853 140 |
| Tieslietu ministrija | 608 343 | 495 253 | 495 253 |
| Kultūras ministrija | 68 640 | 49 140 | 49 140 |
| **Diasporas likuma normu īstenošanai kopā:** | **2 638 297** | **2 864 583** | **3 160 026** |
| Sabiedrības integrācijas fonds | 34 149 | 34 149 | 34 149 |
| Ārlietu ministrija | 43 307 | 43 307 | 43 307 |
| Ekonomikas ministrija | 266 725 | 263 225 | 263 225 |
| Iekšlietu ministrija | 83 056 | 12 585 | 12 585 |
| Izglītības un zinātnes ministrija | 1 197 250 | 1 362 290 | 1 354 290 |
| Vides aizsardzības un reģionālās attīstības ministrija | 504 389 | 643 529 | 643 529 |
| Kultūras ministrija | 471 421 | 467 498 | 770 941 |
| Radio un televīzija | 38 000 | 38 000 | 38 000 |
| **Atbalsts NVO kopā:** | **500 000** |  |  |
| Sabiedrības integrācijas fonds | 377 000 |   |   |
| Kultūras ministrija | 123 000 |   |   |

*1Atbilstoši Ministru kabineta 08.02.2019. ārkārtas sēdes protokola Nr.6 1.§ 27.punktam*